**Referat fra bestyrelsesmøde nr. 5-2022, mandag den 8. august 2022**

**Til stede:**  
  
Carl-Johan Dissing (CJD)  
Joachim Danckert (JD) -referent

Annette Lund Jensen (ALJ)

Andreas Poulsen (AP)

Malene Tylak Rodkjær (MTR)

Afbud fra Torben Pedersen (TP) (p.gr. trafikkaos i Tyskland)

Nicolaj Frederiksen (NF) (har tilbudt at kunne være med via www; blev kontaktet via telefon)

**Dagsorden:**

**Oplæg til Dagsorden den 08.08.22:**

01. Opfølgning på sidste møde

02. Økonomi - kontingenter - kommunen mv

03. Lokalplan – TMU 15.08 – Økonomiudvalget 24.08.22 – Kommunalb. 1. sept. 22

04. Visionsplanen for Gjøl Havn – godkendt

05. Surferne - aktiviteter mv

06. SUP - aktiviteter mv

07. Joller - aktivitet mv

08. Vild Med vand

09. Aktivitet løb – fest mv sammen med øvrige foreninger??

10. Gjøl Skole - samarbejde mv efterår

11. Mail ang. kontakt om Gjøl Havn

12. Slisker ???  
  
13. VHF-kursus – 5 før + 8 efter ferien – alle efter ferien – hjemmesiden?

14. Gølbåden – mail fra Per Brag  
  
15. Diverse

**01. Opfølgning på sidste møde**

Surfertrailer er gået i stykker. **NF** ser om han kan finde en erstatning. Hvis der ikke kan findes en brugt, skal der anskaffes en ny.

*Der er kommet ny DS klubkonsulent for Jylland (Lena Hellström,* [*lena@sejlsport.dk*](mailto:lena@sejlsport.dk)*). CJD kontakter Lena*. Det blev besluttet at vente med at kontakte Lene

**JD** sender materiale vedr. trænerkurser (deadline 1. oktober) til Helle Harlund; Jammerbugt Kommune vil støtte med max. kr. 1500 per trænerkursus.

**02. Økonomi - kontingenter - kommunen mv**

JD havde før mødet udsendt regnskabsstatus pr. 02.08.22 samt kommentarerne nedenfor til nogle af kontiene:

*Konto 600: Vi har fået extra 12.703 kr. fra Jammerbugt K. for lidt udbetalt i 2021. Hvordan tallet 12.703 er fremkommet er jeg ikke klar over*

*Konto 850: Vi har fået kr. 5.000 fra Dansk Sejlunion: Havnens Dag – Vild med Vand*

*Konto 1175: Der har været en på SUP kursus + 4 på Surferkursus. Vi får formentlig dækket 7 – 9.000 kr. af Kommunen*

*Konto 1450: Der er købt 6 standere (så vi har til de næste 5 år)*

*Konto 1500: Extra omkostninger i forbindelse med fliser mod vest, bl.a. afløb foran porte*

*Konto 2000: Prisen på el er steget kraftigt. Kommunen er blevet gjort opmærksom på, at der vil komme en overskridelse af udgiften til el; om kommunen vil acceptere overskridelsen er endnu uvist.*

*Konto 2200: Skal vi have udskiftet nogle vinduer ?*

*Konto 3550: Netforbindelse. Ro og Kajakklubben har betalt deres andel for hele året*

*Konto 5700: 2 års annoncer (------) mangler at blive betalt.*

De medlemmer, som ikke havde betalt kontingent for 2022 pr. 1. august er blevet slettet. De, af de ”slettede”, der har en klubnøgle, er blevet opfordret til at levere denne tilbage.

Ingen har blevet betalt for annoncer i 2022. **ALR** og **MTR** arbejder på en udsendelse af fakturaer for 2022 til annoncører. **JD** vil kontakte Mikkel for at få ham til at slette de, der ikke længere er annoncører, fra hjemmesiden.

**03.** **Lokalplan – TMU 15.08 – Økonomiudvalget 24.08.22 – Kommunalb. 1. sept. 22**

GSK har ingen yderligere kommentarer til den lokalplan, der er sendt i høring

**04**. **Visionsplanen for Gjøl Havn – godkendt**

Det er CJD opfattelse, at der er politisk opbakning til at finansiere forundersøgelsen vedr. udbygningen/udvidelsen af Gjøl Havn. **CJD** vil kontakte Claus Rom (medlem af Teknik og Miljøudvalget) mht. hvad status er.

Der er møde i Gjøl Samarbejdet i sejlklubbens klubhus den 18.8.22, hvor bl.a. planerne for havnen vil blive taget op.

**05. Surferne - aktiviteter mv**

Træning som sædvanligt om onsdagen

SURFER station på vinterpladsen: Norlys Vækstpulje har bevilget kr. 100.000; dette beløb vil først blive overført til sejlklubben, når den samlede finansiering er tilvejebragt. Det resterende beløb søges hos div. fonde; **NF og TP** er tovholdere. **NF** vil kontakte Norlys Vækstpulje mht. om de bevilgede midler kan vente med at blive brugt til sommeren 2023 (fx 1. august). Måske skal der holdes et møde for at lægge en plan og strategi for nye ansøgninger (bl.a. fordi lokalplanen med placering formentlig bliver vedtaget, samt diskutere muligheden af medfinansiering via eget arbejde – medfinansiering fra klubben formue)

**06. SUP - aktiviteter mv**

Ud fra kontingentindbetalingerne, ser det ud til at der er et ret stort frafald i SUP-medlemmerne.

Hver mandag aften er der træning for voksne+børn

**07. Joller - aktivitet mv**

P.t. er der formentlig kun 1 junior jollesejlere. JD har talt med Martin og Thomas vedr. de få jollesejlere. Martin vil se på muligheden for at reklamere for jollesejlads.

De få jollesejlere gør ikke at GSK vil afhænde jollerne; de vil blive lagt i mølpose og vente på bedre tider.

**08. Vild Med vand**

GSK laver en Havnens dag/aften den 25. august i forbindelse med Tour de Jammerbugt (SUP-SURF, Åben båd, Åbent klubhus, tur på fjorden i RIB/motorbåd/sejlbåd, krabbefiskeri). Bente har lagt aktiviteten + andre havneaktiviteter (Gølbåds sejladser, indvielse af ny saunaovn) ind i Vild med Vand kalenderen.

Der er overført kr. 5.000 til klubkontoen fra Dansk Sejlunion.

**CJD** og **JD** vil være ankermænd i klubhuset (Bente kan ikke deltage, da hun står for åbent hus i Ro- og Kajakklubben)

**AP** kontakter Martin/Annette mht. evt. krabbeklubaktiviteter

**CJD** kontakter Line Rytter mht. de planlagte aktiviteter

**09. Aktivitet løb – fest mv sammen med øvrige foreninger??**

Gjøl-etapen i Tour de Jammerbugt vil blive afholdt den 25. august kl. 17.00. Der arbejdes p.t. på at lave en ”festuge” i uge 34.

**10. Gjøl Skole - samarbejde mv**

**CJD** kontakter skole mht. fastlæggelse af 3 dage i slut august – primo september

**11. Mail ang. kontakt om Gjøl Havn**

Jammerbugt har udpeget en ny kontaktperson i stedet for Vibeke (Frank Duwe Hofbrandt). **CJD** vil kontakte Frank Duwe Hofbrandt bl.a. for at få oplyst den gældende beskrivelse af havneopsynets arbejdsopgaver. I denne sammenhæng også kommunikere GSK holdning til at få sat en kodelås på servicebygningen; noget som havneopsynet har udtrykt ønske om.

**12. Slisker ???**

Hvisk sliskerne skal ud i år (der er kun ca. 2 mdr. tilbage af sæsonen), må surferne melde tilbage

**13. VHF-kursus – 5 før + 8 efter ferien – alle efter ferien – hjemmesiden?**

Forslag til datoer : primo oktober. **CJD** kontakter kursusholder

**14**. **Gølbåden – mail fra Per Brag**

Svaret vedr. placering af Gølbåden fra Gølbådens Træskibslaug v. Per Brag blev udsendt sammen med dagsordenen til dagens møde. Træskibslauget ønsker ikke at flytte placering.

**15. Diverse**

Der er kommet kodelås på klubhuset. JD har mailet koden samt ”brugsanvisning” til sejlklubbens medlemmer. **JD** sender oplysninger om kodelåsen til Gjøl Ro og Kajakklub

”Fundraising Club” : ”Medlemskab” af Fundraising Club finansieres af Jammerbugt Kommune (<http://www.jammerbugt.dk/service-og-selvbetjening/fritid-og-faellesskab/sog-stotte-til-foreninger-projekter-events-m-v/fundraising-club/>)

PFAS. Jammerbugt Kommune tog en vandprøve af badevandet ved Gjøl Havn (så vidt vides i juni); der blev konstateret PFAS over grænseværdien i badevandet. I en prøve taget 14 dage senere blev der ikke målt PFAS over grænseværdien. Jammerbugt Kommune har oplyst, at det eneste kommunen vil gøre ved PFAS-problemet, er at tage en ny vandprøve om et år. Det er uklart, hvor pfas kommer fra; en oplagt mulighed er selvfølgelig flyvepladsen. **Spørgsmålet er om vandklubberne på havnen sammen skal bede om en mere aktiv indsats fra Jammerbugt Kommune**, f.eks. prøve at finde kilden til PFAS-forureningen. Hvis PFAS-forurening er et tilbagevendende problem, kan det gøre det skadeligt at spise fisk fanget ud for Gjøl.

Sæsonafslutningsfest/afriggerfest den 22. oktober. Festen starter som sædvanligt med standerstrygning.

**Næste bestyrelsesmøde:**

**mandag den 19. september kl. 19.00**